Vėžaičių šv. Kazimiero bažnyčia

Vėžaičių šv. Kazimiero bažnyčia – bažnyčia, stovinti Vėžaičių miestelyje, 6 km į rytus nuo Gargždų, dešiniajame Skinijos (kairysis Minijos intakas) krante. Bažnyčios statinių kompleksas su varpine – architektūros ir istorijos paminklas Nr. 37591.

 Istorija 
miniatiūra|220px|left|Bažnyčia 2013 m.
miniatiūra|220px|left|Pagrindiniai šventoriaus vartai

Vėžaičių dvarininkai Volmeriai 1784 m. pastatė medinę bažnyčią. 1804 m. įsigyti vargonai. 1816 m. varpinėje pakabintas lietas žalvarinis varpas. Grafas Leonardas Volmeris (1808–1883) bažnyčią išdekoravo, vyskupai Motiejus Valančius ir Merkelis Giedraitis pašventino altorius – jų bažnyčioje penki. Čia taip pat yra lankęsi Žemaičių vyskupai Antanas Baranauskas, Pranciškus Karevičius, Justinas Staugaitis, popiežiaus apaštaliniai pasiuntiniai.

Bažnyčia nukentėjo sovietmečiu. 1963 m. atvykę pareigūnai išėmė iš centrinio altoriaus šv. Kazimiero paveikslą. Apie tuos metus buvo nugriauta netoli bažnyčios stovėjusi Volmerių koplyčia-mauzoliejus.Paveldas. Vėžaičių šventovė gargzdai.lt

Kunigo Vytauto Skipario (1996–2006) klebonavimo metais buvo pakeistas bažnyčios ir varpinės stogas, perdažyta bažnyčia. Nuo 2007 m. sutvarkyti vidaus altoriai, perdažyti suolai, sienos. Iki 2013 m. Vėžaičių parapija buvo aptarnaujama Gargždų parapijos kunigų. Nuo 2013 m. šventovės rektoriumi buvo kun. Viktoras Daujotis.

 Architektūra 

Bažnyčia liaudies architektūros formų, turi baroko bruožų. Stačiakampio plano, trinavė, su zakristijomis abipus presbiterijos, dengta aukštu šlaitiniu stogu su bokšteliu ant kraigo virš pagrindinio fasado ir mažesniu bokšteliu virš apsidės. Bažnyčioje įrengti 5 altoriai. Šventoriuje stovi medinė varpinė, akmeninė šv. Juozapo su Kūdikėliu ant rankų statula ant aukšto postamento. 

Bažnyčioje yra autentiški 10 balsų vargonai (1804 m.), išlikęs 1816 m. nulietas šv. Jono Nepamuko vardo varpas su įspaustu Nukryžiuotojo Kristaus medalionu. Vienas vertingesnių tapybos darbų grafų Volmerių giminaitės grafaitės Juzefos Gorskytės tapytas šv. Kazimiero paveikslas, šiuo metu kabantis zakrastijoje.Bažnyčios. Vėžaičių Šv. Kazimiero bažnyčia gargzdumuziejus.lt 

Šventoriuje palaidoti Vėžaičiuose nuo 1972 m. klebonavęs Vytautas Motekaitis (1914–1991) ir nuo 1996 m. klebonavęs Vytautas Skiparis (1954–2006).

 Šaltiniai 



 Nuorodos 

 Vėžaičių Šv. Kazimiero šventovė ir parapija telsiuvyskupija.lt
 Vėžaičių Šv. Kazimiero bažnyčia panoramas.lt
 Facebook paskyra

Kategorija:Klaipėdos rajono bažnyčios
Kategorija:Šv. Kazimiero bažnyčios
Kategorija:Vėžaičiai
Kategorija:Lietuvos kultūros vertybės: bažnyčios